CELEX: C2004/106/153
Language: fi
Date: 2004-04-30 00:00:00
Title: Asia T-87/04: MilagrosIrene Arranz Benítezin 1.3.2004 Euroopanparlamenttia vastaan nostama kanne

30.4.2004   
            
            
               FI
            
            
               Euroopan unionin virallinen lehti
            
            
               C 106/78
            
         Milagros Irene Arranz Benítezin 1.3.2004 Euroopan parlamenttia vastaan nostama kanne
   (Asia T-87/04)
   (2004/C 106/153)
   Oikeudenkäyntikieli: ranska
   Milagros Irene Arranz Benítez, kotipaikka Bryssel, on nostanut 1.3.2004 Euroopan yhteisöjen ensimmäisen oikeusasteen tuomioistuimessa kanteen Euroopan parlamenttia vastaan. Kantajan edustajina ovat asianajajat Sébastian Orlandi, Albert Coolen, Jean-Nöel Louis ja Etienne Marchal, ja prosessiosoite on Luxemburgissa.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa Euroopan parlamentin henkilökohtaisten oikeuksien yksikön päällikön 15.4.2003 tekemän päätöksen
            
         
               —
            
            
               velvoittaa Euroopan parlamentin korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Riidanalaisella toimella parlamentti on laskiessaan lopullista veron perusteena olevasta määrästä tehtävää vähennystä, josta säädetään asetuksen N:o 260/78 (1) 3 artiklassa, ja kantajalle tulevaa ulkomaankorvausta päättänyt ottaa huomioon ainoastaan kaksi hänen neljästa lapsestaan sillä perusteella, että lapset ovat kantajan ja hänen entisen puolisonsa, joka on myös virkamiehenä oikeutettu samoihin etuuksiin, yhteishuollossa. Kantaja riitauttaa kyseisen päätöksen korostaen, että hän vastaa tosiasiallisesti yksin lasten huollosta, koska hänen entisen puolisonsa kutakin lasta kohden kuukausittain maksama avustuksen määrä alittaa vähimmäismäärän, joka on vahvistettu hallintojohtajien päätöslauselmassa nro 188/89, ja joka tapauksessa, ottaen huomioon myös entisen puolison palkkaluokka ja se, että hänet on määrätty yhteisöjen ulkopuoliseen asemapaikkaan, avustuksen määrä ei ole sillä tavalla merkittävä, että lasten voitaisiin katsoa olevan isänsä huolettavina.
   
      (1)  Euroopan yhteisöille suoritettavaan veroon sovellettavien edellytysten ja menettelyn vahvistamisesta 29 päivänä helmikuuta 1968annettu neuvoston asetus (ETY, Euratom, EHTY) N:o 260/68 (EYVL L 56, 4.3.1968, s. 8—10).